L'idioma baverán u austro-baveran (en baverán Boarisch, pronunciación /bɔɑrɪʃ/) ye una luenga chermanica que se charra mas que mas en Austria y Bavera. Se tracta d'un grupo de variedatz de l'alto alemán. Encara que a suya clasificación como lengua u como dialecto de l'alemán ye prou discutida, o baverán ye dificil d'entender ta os hablants de l'alemán stándard u ta qui ha aprendiu l'alemán stándard como luenga forana. A suya pronunciación, vocabulario y gramatica son diferents de l'alemán stándard. Debiu a que no ye luenga oficial ni en Austria ni en Bavera, no existe una ortografía standardizada y, amás, ye chusmeso a una fuerte influyencia tanto de l'alemán stándard como de l'alemán austriaco stándard. L'austro-baverán ye parlau por bells dotze millons de personas, a gran mayoría d'as qualas ye capable d'emplegar tamién l'alemán stándard, mas que mas en a luenga escrita.